CELEX: 32013R1364
Language: sl
Date: 2013-12-17 00:00:00
Title: Izvedbena uredba Komisije (EU) št. 1364/2013 z dne 17. decembra 2013 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 glede uporabe neekološko gojenih nedoraslih organizmov iz ribogojstva in neekoloških jajčec školjk v ekološkem ribogojstvu

19.12.2013   
            
            
               SL
            
            
               Uradni list Evropske unije
            
            
               L 343/29
            
         IZVEDBENA UREDBA KOMISIJE (EU) št. 1364/2013
   z dne 17. decembra 2013
   o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 glede uporabe neekološko gojenih nedoraslih organizmov iz ribogojstva in neekoloških jajčec školjk v ekološkem ribogojstvu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1), zlasti člena 13(3), člena 15(2) in člena 40 Uredbe,
   ob upoštevanju naslednjega:
   
               (1)
            
            
               Uredba (ES) št. 834/2007 določa osnovne zahteve v zvezi z ekološko pridelavo morskih alg in vzrejo živali iz ribogojstva. Podrobna pravila za izvajanje navedenih zahtev so določena v Uredbi Komisije (ES) št. 889/2008 (2).
            
         
               (2)
            
            
               V obdobju od novembra 2012 do aprila 2013 so nekatere države članice vložile zahtevke za revizijo pravil o proizvodih, snoveh in tehnikah, ki se lahko uporabljajo v ekološki ribogojni pridelavi. Navedene zahtevke bo ocenila skupina strokovnjakov za strokovno svetovanje v zvezi z ekološko pridelavo, ustanovljena v skladu s Sklepom Komisije (ES) št. 2009/427 (3), in na podlagi navedene ocene Komisija namerava oceniti potrebo po reviziji navedenih pravil v letu 2014.
            
         
               (3)
            
            
               V nekaterih navedenih zahtevkih je bilo navedeno, da na trgu ni na voljo dovolj ekoloških nedoraslih organizmov in jajčec lupinarjev, da bi se lahko izpolnile zahteve iz členov 25e in 25o Uredbe (ES) št. 889/2008.
            
         
               (4)
            
            
               Ker ekoloških nedoraslih organizmov in jajčec lupinarjev še ni na voljo v zadostnih količinah, da bi lahko zagotovili kontinuiteto, preprečili motnje v ekološki ribogojni pridelavi v Uniji in trgu za ekološke nedorasle organizme in jajčeca lupinarjev pustili čas za nadaljnji razvoj, je upravičeno, da se do prejema strokovnih nasvetov uporaba deleža 50 % iz člena 25e(3) in tretjega pododstavka člena 25o(1) Uredbe (ES) št. 889/2008 odloži za eno leto do 31. decembra 2014.
            
         
               (5)
            
            
               Uredbo (ES) št. 889/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem regulativnega odbora za ekološko pridelavo –
            
         SPREJELA NASLEDNJO UREDBO:
   Člen 1
   Uredba (ES) št. 889/2008 se spremeni:
   
               1.
            
            
               V členu 25e se odstavek 3 nadomesti z naslednjim:
               „3.   Najvišji delež neekološko gojenih nedoraslih organizmov iz ribogojstva, ki se pripeljejo na kmetijsko gospodarstvo, je 80 % od 31. decembra 2011, 50 % od 31. decembra 2014 in 0 % od 31. decembra 2015 naprej.“
            
         
               2.
            
            
               V členu 25o(1) se tretji pododstavek nadomesti z naslednjim:
               „Vendar je najvišji delež jajčec školjk, ki nastanejo v neekološkem drstišču in se lahko uporabijo v ekoloških proizvodnih enotah, 80 % od 31. decembra 2011, 50 % od 31. decembra 2014 in 0 % od 31. decembra 2015 naprej.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 31. decembra 2013.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 17. decembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 189, 20.7.2007, str. 1.
   
      (2)  Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).
   
      (3)  Sklep Komisije (ES) št. 2009/427 z dne 3. junija 2009 o ustanovitvi skupine strokovnjakov za strokovno svetovanje v zvezi z ekološko pridelavo (UL L 139, 5.6.2009, str. 22).